**RESYME` OG SPØRSMÅL TIL TALEN, DATERT 28.02.2021**

**v/pastor Knut Morholt**

**Tema: Hvor er diakonene?**

**Teksten er hentet fra;**

**Ap.gj 6.1-10**

**Ap.gj. 8.26-39**

**Ap.gj 2.42-47**

**Kol.3.12-17**

**Jakob 1.27**

Diakoni har en sentral plass i bibelen med en sterk oppfordring om å tjene det enkelte menneske. Diakonal praksis er i høyeste grad åndelig. Mange er kommet til tro når Ordet og den diakonale tjenesten har gått hånd i hånd. Slik var det også under apostlenes tid; de delte ut til alle etter som hver enkelt trengte.

Jesus krevde ikke noen trosbekjennelse, men gang på gang viste han inderlig medfølelse med de menneskene han møtte. Han så hele mennesket og møtte både de fysiske og åndelige behovene.

Bibelen forteller historien om Filip, en diakon og evangelist som møtte hoffmannen. Gjennom Filips oppriktige engasjement og hjerte kom hoffmannen til tro på Jesus Kristus.

Hva kan vi som menighet gjøre for å være lys og salt i vårt nærmiljø?

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.